ໄວຣັສໂຄໂຣນາ ເຮັດໃຫ້ປະເທດໄທ ຕ້ອງປະສົບ ກັບບັນຫາຫຼາຍຢ່າງພ້ອມກັນ
ບັນດານັກວິເຄາະກ່າວວ່າ ການເລື່ອນເວລາໃນການສັບປ່ຽນຄະນະລັດຖະບານ ຢູ່ໃນປະເທດໄທ ໄດ້ເຮັດ ໃຫ້ລັດຖະບານເກີດຄວາມບໍ່ທຸ່ນທ່ຽງທາງດ້ານການເມືອງ.
ໄວຣັສໂຄໂຣນາ ໄດ້ນຳໄປສູ່ການເກີດວິກິດການຫຼາຍດ້ານຕໍ່ປະເທດໄທ ທີ່ເປັນ ເລື້ອງ ສຳຄັນຢ່າງໃຫຍ່ຕໍ່ດ້ານສຸຂະພາບແລະເສດຖະກິດຂອງປະເທດ ແຕ່ການ ແຜ່ລະບາດ ຍັງເປັນຜົນກະທົບ ຕໍ່ການເມືອງປະເທດໄທ ໂດຍທີ່ ທ່ານປຣະຍຸດ ຈັນໂອຊາ ນາຍົກລັດ ຖະມົນຕີຂອງໄທ ໄດ້ເລື່ອນເວລາ ໃນການສັບປ່ຽນຄະນະ ລັດຖະບານທີ່ີມີຄວາມຈຳເປັນ ແລະຕໍ່ອາຍຸ ພາວະສຸກເສີນຂອງປະເທດ ອອກ ໄປອີກ ບັນດານັກວິເຄາະກ່າວວ່າ ການເລື່ອນເວລາໃນການສັບປ່ຽນຄະນະລັດຖະບານ ໄດ້ເຮັດ ໃຫ້ລັດຖະບານເກີດຄວາມບໍ່ທຸ່ນທ່ຽງທາງດ້ານການເມືອງ ທະຫານທີ່ໄດ້ ເຂົ້າມາກຳອຳ ນາດ ດ້ວຍການເຮັດລັດຖະປະຫານໂຄ່ນລົ້ມ ລັດຖະບານ ໃນປີ 2014 ປົກຄອງປະເທດ ໄທ ດ້ວຍລັດຖະບານປະສົມຫຼາຍພັກ ໃນນຶ່ງນັ້ນແມ່ນ ພັກພະລັງປະຊາຣັດ ທີ່ເຫັນສະ ມາຊິກ 18 ທ່ານລາອອກ ໃນອາທິດແລ້ວນີ້ ຫຼັງຈາກມີການແຕກແຍກກັນກ່ຽວກັບວ່າປະເ ທດໄທມີການຮັບມືກັບໂຄວິດ-19 ຢ່າງໃດ ການລາອອກໄດ້ບັງຄັບໃຫ້ມີການເລືອກຕັ້ງ ພາຍໃນພັກ ທີ່ອາດຫັນ ປ່ຽນວ່່າ ສະມາຊິກພັກໃດທີ່ເປັນພາກສ່ວນຢູ່ໃນຄະນະລັດຖະ ບານ ເຖິງແມ່ນ ວ່າການເມືອງທີ່ບໍ່ແນ່ນອນ ທ່ານປຣະຍຸດ ນາຍພົນທະຫານຄົນນຶ່ງ ໄດ້ ກຳອຳ ນາດຢ່າງເຂັ້ມແຂງ ທ່ານໄດ້ຕໍ່ອາຍຸພາວະສຸກເສີນອອກໄປ ອີກຈົນຮອດວັນທີ 30 ເດືອນມິຖຸນາ ທີີ່ປະເທດໄດ້ບັງຄັບໃຊ້ກົດໝາຍຈັບກຸມພວກປະທ້ວງ ຮາວີ ພວກນັກຂ່າວ ແລະພວກແຈ້ງຄວາມກ່ຽວກັບລາຍງານຂໍ້ມູນທີ່ບໍ່ຖືກຕ້ອງ ແລະ ຂົ່ມຂູ່ພະນັກງານການ ແພດ ຜູ້ທີ່ຈົ່ມວ່າ ຂາດເຂີນອຸປະກອນການແພດ ທີ່ຕ້ອງ ການໃຊ້ທີ່ສຸດ ລັດຖະບານກ່າວ ວ່າ ມາດຕະການມີຄວາມຈຳເປັນ ເພື່ອຮັບມື ກັບໄສຣັສ ທ່ານແບຣດ ອາດຳສ໌ ຜູ້ອຳນວຍການຝ່າຍເອເຊຍ ຂອງກຸ່ມປົກປ້ອງສິດທິມະ ນຸດ Human Rights Watch ກ່າວວ່າ “ການປະກາດສຸກເສີນເຮັດໃຫ້ພວກ ເຈົ້າໜ້າທີ່ໄທ ມີອຳນາດ ແບບທີ່ບໍ່ມີການຄວບຄຸມ ເພື່ອກົດຂີ່ສິດເສລີພາບຂັ້ນ ພື້ນຖານ ໂດຍບໍ່ມີການຮັບຜິດຊອບ ໃດໆທັງໝົດ ”